показатели, което бе напълно потвърдено от европейската съдебна практика (11).
 (121)
 Ниската рентабилност, съчетана със спад на продажбите и пазарните дялове в Съюза, поставят промишлеността на Съюза в трудно икономическо и финансово положение.
 (122)
 Въз основа на цялостния анализ на всички съответни показатели за вредата и като се вземе предвид трудното икономическо и финансово състояние на промишлеността на Съюза, се стигна до заключението, тя е претърпяла съществена вреда по смисъла на член 3, параграф 5 от основния регламент.
 4. ПРИЧИННО-СЛЕДСТВЕНА ВРЪЗКА
 (123)
 След оповестяването на временните заключения двамата производители износители от Индия и Tata заявиха, че няма съвпадение във времето между състоянието на промишлеността на Съюза и вноса от Индия и че вредата, понесена от промишлеността на Съюза, не е била причинена от вноса от Индия. По-специално те изтъкнаха, че промишлеността на Съюза отново е станала рентабилна и е увеличила обема на продажбите си по време на РП, докато вносът от Индия е бил голям. Те също така заявиха, че Комисията не е оценила правилно други фактори, по-специално финансовата криза и свръхкапацитета на промишлеността на Съюза, като основната причина за вредата. Тези твърдения също така бяха до голяма степен повторени след оповестяването на окончателните заключения.
 (124)
 При извършването на анализ дали дъмпинговият внос е причинил вреда съгласно член 3, параграф 6 от основния регламент трябва да се обърне особено внимание на това дали е било налице значително подбиване на цените от дъмпинговия внос. Това предполага извършване на сравнение с цената на сходния продукт на промишлеността на Съюза. Комисията направи анализ дали въздействието от този внос е понижило цените в значителна степен или е попречило на тяхното увеличение, което иначе би настъпило. Комисията припомни, че непрекъснатият натиск, упражняван от дъмпинговия внос на ниски цени, който не позволява на промишлеността на Съюза да адаптира продажните си цени, може да представлява причинно-следствена връзка по смисъла на основния регламент (12).
 (125)
 В съображение 102 от регламента за временните мерки Комисията признава, че значителният спад в потреблението на Съюза през 2011 г. и 2012 г. се дължи на световната финансова криза и намаляването на публичните разходи и този спад в потреблението е допринесъл за състоянието на промишлеността на Съюза в началото на разглеждания период. От 2013 г. обаче, когато потреблението на Съюза е било все още слабо, до края на разследвания период индийският дъмпингов внос за Съюза се е увеличил значително — с 16 %, в сравнение с общо увеличение от 10 % през целия разглеждан период. Същевременно вносът от Индия е увеличил пазарния си дял с почти 18 % през разглеждания период и с 6 % от 2013 г. до края на РП. Това се е осъществило чрез продажба на разглеждания продукт на цени, значително по-ниски от предлаганите от промишлеността на Съюза. В действителност разследването установи за РП, че индийските дъмпингови експортни цени са подбивали цените на Съюза с над 30 %.
 (126)
 Вследствие на това, въпреки глобалното възстановяване от финансовата криза и повишаването на потреблението в Съюза от 2013 г., промишлеността на Съюза не е могла да се възползва изцяло от тях. Въпреки